Mourinho: - Er ikke sikker på om dommeren elsker fotball
- Det beste laget tapte. Motstanderen scoret to ganger, og vi scoret to ganger, men de scoret på ett straffespark mer enn oss. Likevel er det åpenbart at det beste laget tapte, sa Mourinho, ifølge BBC, før han fortsatte å hamre inn at Chelsea fortjente seieren: - Det beste laget spilte med ti mann i en lang, lang periode av kampen. Vi spilte mot de europeiske mesterne. Likevel var mitt lag det beste, og jeg finner bare grunner til å være stolt og ha tro på fremtiden. I denne omgang nøyer jeg meg imidlertid med å si at det beste laget tapte, sier han. Det var nok få andre enn dem med sterke Chelsea-bånd som reagerte på Jonas Erikssons avgjørelse om å vise Ramires brasilianeren hans andre gule fem minutter før slutt i ordinær tid. Stemplingen av Mario Götzes ankel var alt annet enn ren og pen. Likevel velger Mourinho å kritisere den svenske kamplederens dømmekraft. - Jeg velger å svare nei, selv om du svarer ja (på spørsmål om det var en riktig utvisning). Regler er regler, men det er en veldig viktig regel som heter sunn fornuft og lidenskap for spillet. Dommeren er nødt til å analysere faren og konsekvensen. Når dommeren tar en slik avgjørelse, er jeg ikke sikker på om han elsker fotball, sier Chelsea-sjefen.Portugiseren hadde en kraftig negativ statistikk i innbyrdes oppgjør mot spanjolen før fredagens europeiske supercupfinale i Praha. Til slutt ble den ytterligere forverret. Da deres veier skiltes våren 2012 var det riktignok daværende Real Madrid-sjef Mourinho som trakk det lengste strået med seier på Camp Nou i sesongens siste «El Clasico» og seriegull etter 38 runder. Guardiola forlot uansett sjefsjobben Barcelona med et klart overtak på trenerrivalen, noe som er få andre trenerkapasiteter forunt. Med nye mannskap og nye klubber så det lenge ut som Chelsea-sjefen skulle få den friskeste starten på det nye kapitellet i rivaliseringen mellom to av Fotball-Europas største trenernavn.Eden Hazard trodde nok han hadde scoret vinnermålet, tre minutter inn i første ekstraomgang på et stadion med det passende navnet Eden Arena. Men akkurat da det så ut som Mourinho skulle peke nese til Guardiola, dukket innbytter Javi Martinez opp, et minutt på overtid av ekstraomgangene og utlignet så det ble straffekonk i en meget underholdende fotballkamp. Der ble det ingen reprise av Champions League-finalen i 2012. For da Romelu Lukaku feilet i å psyke ut Manuel Neuer, var det Bayern som gikk seirende ut av fotballtungvektsduellen mellom forrige sesongs pokalvinnere i Champions League Europa League.Fokuset er ofte på de to managerne under fotballkamper, men denne gangen tok det mer oppmerksomhet enn det pleier: Pep Guardiola mot José Mourinho - to menn som har stått mot hverandre oftere enn de fleste de siste sesongene. Og som ikke akkurat er bestevenner. I forkant var Mourinho igjen ute med kjeften mot mannen han kjempet mot i to sesonger som Real Madrid-manager. Mourinho har alltid ment at han burde vært manager i Barcelona, siden han var Bobby Robsons assistent i sin tid, og på grunn av suksessen han har hatt med diverse lag de siste sesongene. Det har vært Inter mot Barcelona. Og det har vært Real Madrid mot Barcelona. Nå var det plutselig to helt andre lag, fra to helt andre land. Men med de samme to managerne. Guardiola har overtaket. Det er kanskje derfor han har sagt mindre enn Mourinho den siste tiden. På de 15 siste møtene mellom de to sterke personlighetene og managerne hadde Guardiola vunnet sju mens Mourinho bare har tre seirer. Men nå var det altså Bayern München mot Chelsea. Vinneren av Champions League mot vinneren av Europa League, som ble utslått i Champions League... Og de kom seg til finalen med managerne Jupp Heynckes og Rafael Benitez.Men uansett ny eller gammel manager: Det var - ofte - utskjelte Fernando Torres - tok tak etter bare seks minutter av kampen. En glimrende dribling/forsering fra Eden Hazard, en ball til tyske André Schürrle, inn til Torres - og bang så sto det 1-0. Det hjalp lite om Bayern presset på før pause. Chelsea holdt unna. Men ikke lenger enn til to minutter etter pause. Franck Ribery (30) hadde kvelden før blitt kåret til Europas beste spiller i 2013, og fra 20 meter skjøt han ballen hardt i mål bak Petr Cech. Keeperspillet var ikke fantastisk ved den anledningen fra en ellers fantasitsk Cech, som var bestemann da Chelsea ble presset mot slutten, etter at Ramires ble utvist mot slutten av ordinær tid. Heller ikke Neuer imponert da Hazard skar inn fra venstrekanten og dundret ballen under den storvokste Bayern-keeperen, men det var glemt da Javi Martinez ga Bayern nytt liv med en iskald bredside i det Chelsea hadde begynt å innstille seg på pokalløfting. PS: José Mourinho har definitivt gitt opp å hente Wayne Rooney til Chelsea i dette overgangsvinduet. - Dette er over for alle parter. Det er hans (Rooneys) liv, og vi må respektere den avgjørelsen, sier Mourinho.
(Bayern München - Chelsea 2-2 e.e.o., 5-4 på straffer) José Mourinho brukte seg kraftig på dommer Jonas Eriksson etter at Ramires ble utvist og Chelsea rotet bort seieren i supercupfinalen på overtid av annen ekstraomgang.